विरोध के बीच हटाई गईं 26 दुकानें
बिष्टुपुरबाजार में दुकानदारों के विरोध के बीच जिला प्रशासन ने 26 दुकानें तोड़कर हटा दी। प्रशासन की कार्रवाई का दुकानदारों ने जमकर विरोध किया, लेकिन उनकी एक नहीं चली। पुलिस के जवानों और दुकानदारों के बीच कई बार धक्का-मुक्की भी हुई। भीड़ को भगाने के लिए पुलिस ने कई बार लाठियां भांजी। तोड़फोड़ अभियान करीब 5.30 घंटे तक चला।
अचानकपहुंची टीम
बिष्टुपुरबाजार के इंट्री प्वाइंट से अतिक्रमण हटाने के लिए प्रशासन ने दो-तीन माह पूर्व तैयारी कर ली थी, पर दुकानदारों के संभावित विरोध को भांपते हुए अभियान टल गया था। इसी बीच पंचायत चुनाव की घोषणा हो गई। इस कारण अभियान फिर टल गया। पंचायत चुनाव समाप्त होने के बाद सोमवार की सुबह करीब 11.30 बजे एसडीओ आलोक कुमार के नेतृत्व में टीम ने बिष्टुपुर बाजार से अतिक्रमण हटाना शुरू कर दिया। इस दौरान बुलेवर्ड होटल प्रबंधन द्वारा बाहर रखे गए फूलों के गमले तक जब्त कर लिए गए।
अभियानमें ये थे शामिल
डीएसपीअनिमेष नथानी, डीएसपी विवेकानंद ठाकुर, जमशेदपुर अक्षेस के विशेष पदाधिकारी दीपक सहाय, बिष्टुपुर थाना प्रभारी जीतेंद्र कुमार, जमशेदपुर अक्षेस के कर दारोगा अयोध्या सिंह, बिष्टुपुर यातायात थाना प्रभारी पीयूष कुमार, जुगसलाई यातायात थाना प्रभारी कुलदीप कुमार और जुस्को के निर्मल सिंह।
इनकीली गई सहायता
आरएपीके 100 जवान, जिला पुलिस के 75 जवान, दो जेसीबी, एक डंपर और 20 मजदूर।
पीएम सीएम के खिलाफ लगे नारे
प्रशासनकी तोड़फोड़ के विरोध में धरना दे रहे दुकानदारों ने प्रधानमंत्री नरेंद्र मोदी और मुख्यमंत्री (सीएम) रघुवर दास के खिलाफ जमकर नारेबाजी की। दुकानदारों को कहना था कि सब कुछ सरकार के इशारे पर हो रहा है।
कर्जकौन उतारेगा
एकदुकानदार अपनी दुकान टूटते देख आक्रोशित हो गया। दुकानदार ने ऊंची आवाज में एसडीओ से कहा कि इस कार्रवाई से दुकानदार बर्बाद हो जाएंगे। दुकानदारों का कर्ज कौन चुकाएगा। एसडीओ ने कहा कि प्रशासन से पूछ कर कर्ज लिए थे।
जमीन पर ही सो गए छब्बन
धरनापर बैठे एसआर रिजवी छब्बन की तबीयत ठीक नहीं थी। वे काफी समय तक अकेले बैठे रहे। बाद में कुछ और दुकानदार उनके साथ बैठ गए। छब्बन थक गए, तो तकिया मांग कर वहीं जमीन पर लेट गए। पत्रकारों से बात करते हुए छब्बन ने कहा कि इस संबंध में दुकानदारों की ओर से झारखंड हाईकोर्ट में अपील की गई है। हाईकोर्ट ने बाजार में किसी भी तरह की तोड़फोड़ की कार्रवाई पर रोक लगा दी है। इसके बावजूद प्रशासन तोड़फोड़ पर आमादा है। छब्बन अपने लोगों से कह रहे थे कि प्रशासन की कार्रवाई की फोटो ली जाए, ताकि हाईकोर्ट में प्रस्तुत किया जा सके। कई दुकानदार मोबाइल से फोटो खींच रहे थे।
^प्रशासन ने बिष्टुपुर बाजार के तीनों इंट्री प्वाइंट को खाली करने का फैसला किया था। तीनों इंट्री प्वाइंट को खाली करा लिया गया है। सोमवार को चले अभियान में 26 दुकानों को तोड़ा गया है। आलोककुमार, एसडीओ
दुकानदारों ने किया विरोध
प्रशासनिकटीम दोपहर 12 बजे क्वालिटी होटल के समीप के इंट्री प्वाइंट से अतिक्रमण हटाने के लिए पहुंची, तो दुकानदारों ने विरोध शुरू कर दिया। दुकानदारों पुलिस के जवानों के बीच जमकर धक्का-मुक्की हुई। करीब 200 पुलिस के जवान थे, जिन्होंने पूरे इलाके को घेर लिया था। इसी बीच जेसीबी की सहायता से छह दुकानों को तोड़ दिया गया। तोड़फोड़ की जानकारी पाकर कांग्रेस नेता दुकानदार एसआर रिजवी छब्बन बाजार की ओर जाने वाली सड़क धरना पर बैठ गए। प्रशासन ने इंट्री प्वाइंट के दुकानदारों को दुकान से समान हटाने की मोहलत देते हुए अभियान 12.45 बजे तक रोक दिया। छब्बन हाईकोर्ट की ओर से जारी एक आदेश का हवाला देते हुए अभियान को रोकने की मांग कर रहे थे, पर एसडीओ ने दो टूक शब्दों में कहा कि वे बाजार का नहीं बाजार के प्रवेश द्वार पर बने दुकानों को हटाने की कार्रवाई कर रहे हैं। दो घंटे बाद दोपहर तीन बजे फिर अभियान शुरू किया गया और इंट्री प्वाइंट पर बने दुकानों को तोड़ दिया गया।
दूसरे इंट्री प्वाइंट पर हुआ जमकर हंगामा
पहलेइंट्री प्वाइंट से दुकानों को तोड़ने के बाद प्रशासन ने दूसरे इंट्री प्वाइंट से अतिक्रमण हटाना शुरू किया, तो वहां भी दुकानदारों ने जमकर विरोध किया। पुलिस ने विरोध करने वाले दुकानदारों को लाठी के बल पर खदेड़ दिया। दुकानदार अपने आर्थिक नुकसान की दुहाई दे रहे थे। आक्रोशित दुकानदारों ने जब बाजार में आग लगाने की धमकी दी, तो एसडीओ ने उन्हें कड़ी कार्रवाई की चेतावनी देते हुए पुलिस के जवानों को हटाने का आदेश दिया। पुलिस के जवानों ने चेतावनी देने वाले दुकानदारों को खदेड़ दिया। तीसरे इंट्री प्वाइंट पर बिना किसी विरोध के अतिक्रमण हटा दिया गया।
दुकानदार को धक्का देकर हटाते एसडीओ आलोक कुमार पुलिस के जवान।
पुलिस के जवानों से बहस करते दुकानदार।
बिष्टुपुर बाजार गेट के पास दुकानों को तोड़ता जेसीबी।
hin_Deva hin_Deva mar_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva